**MTÜ Dokumendihaldurite Ühingu dokumendihalduse konverents 2018**

Dokumendihaldurite Ühing (DHÜ) korraldas 06.12.2018 konverentsi „**17 aastat elektroonilist dokumendihaldust, kuhu oleme jõudnud aastal 2018?“**.

Sel aastal keskenduti 3 põhiteemale: asutuste ühinemiste võlud ja valud dokumendihalduses, milleks on vaja dokumendihaldusega seotud juhiseid ja miks on ikkagi vaja ühtset metaandmete loendit ja kuidas seda hõlpsasti rakendada. Milline on dokumendihalduri roll ja millised on ootused tööturul selles osas ja millist dokumendihalduse arhitektuuri organisatsioon vajab.

Konverentsil jagasid oma kogemusi mitmed oma ala parimad tegijaid, kes igapäevaselt tegelevad oma organisatsioonides valdkonna arendamisega.

Märksõnad ettekannetest:

Rahandusministeeriumi esindajad Merlin-Siret Sahku ja Kärt Allert jagasid oma kogemust, kuidas on õnnestunud  4 ministeeriumi dokumendihalduse  ühendamine ja millist kasu on see andnud.

Ingmar Pappel Amphora OÜst rääkis oma kogemusest kohalikes omavalitsustes läbi viidud juurutustest. Ettekandja tõi välja, et metaandmete vastavustabelite koostamisele ei tasu  väga keskenduda, vaid pigem tuleks olemasolevad andmed  tõsta eelmisest DHS süsteemist nii nagu nad olid, kuna see hoiab kokku aega ja ka kulusid, mis kulub andmete migreerimisele.

Kristina Lauri SA Põhja-Eesti Regionaalhaiglast keskendus oma ettekandes sellele, mida tuleks asutuste ühendamisel ja lõpetamisel tähele panna, kui on vaja dokumente ja andmeid arhiveerida. Eelkõige on oluline, et olemasolevad andmemahud ja dokumendid saaksid üles loetletud.

Liivi Karpištšenko Majandus- ja kommunikatsiooniministeeriumist rõhutas oma ettekandes, et dokumendihalduse juhiseid tehakse vaid siis kui vaja. Tarbetuks muutunud juhised võetakse käibelt maha.

Kuldar Aas pidas oluliseks oma ettekandes, et parem on kvaliteet ja kui on 15 elementi kohustuslikud kogu DHS metaandmestikust, siis on lihtsam ühtlustada ja üle kanda.

Kristi Rasva Statistikaametist tõi välja, et suund tuleks viia andmehaldusele ja pikemas perspektiivis võib DHS üldse tänapäevasel kujul kaduda.

Kristi Madismäe Innovest tutvustas oma ettekandes, et DHS võib ja saab arendada keskset infosüsteemi ja liikuda täpsete etappide kaupa. Ühtne süsteem toob kasu kõigile töötajatele.

Ele Rõigas AS Magnumist rääkis oma ettekandes, et ka eraettevõttes on võimalik DHS-i arendada ja sellega saab 3 inimesest koosneva meeskonnaga 500 töötajale pakkuda  kvaliteetset elektroonilist dokumendihaldust. Eeltöö peab aga olema väga põhjalik.

Riina Tilk ja Yngve Rosenblad OSKAst tutvustasid uuringut, mis rõhutas, et dokumendihaldurid peavad ajaga kaasas käima ja pidevalt ennast täiendama. Võimalikult palju kaasama IT innovaatilisi lahendusi ja nägema oma töös suuremat pilti.

Osalejate tagasiside konverentsi kohta oli väga hea ning peamiselt küsimused, mida võiks järgmistel konverentsidel käsitleda: Milline on tulevikus dokumendihalduri roll? MKMilt asutuse teenuste loetelu koostamisest praktiliselt. Dokumendihalduri roll organisatsioonis. Milline peaks olema dokumendihalduri hariduslik ja karjäärialane taust ja pädevused. Palju väljakutseid nõudev amet.

Andmete migreerimine (elu pärast andmete migreerimist ning nende andmete käideldavus ning hilisem ülekantavus nt RA-le). Dokumendihaldus on väga tihedalt seotud ka andmekaitsega, ka sellest teemast sooviti rohkem kuulda.

Ühingu juhatus tänab kõiki esinejad ja osavõtjaid, kes aitasid kaasa konverentsi toimumisele.

Kohtumiseni detsembris 2019, kui toimub ühingu  5.konverents.